மூங்கில் காடுகள் நிறைந்திருந்த பகுதியாக இருந்த வேணுவனம் பகுதியில் சுயம்புவாகத் தோன்றிய வேணுவனநாதரை வழிபடுவதற்காக பிரகாசமான திருவடிவம் கொண்டு பூமியில் தோன்றிய அம்பிகை காந்திமதி அருளாட்சி புரியும் திருத்தலம்தான் திருநெல்வேலி. இந்த அம்மனை தரிசித்து, அவளுடைய அருள்திறம் பற்றியும் அறிந்துகொள்வோம். இந்த அம்மனின் அற்புதங்களும் அருளாசியும் சொல்ல சொல்ல நீள்பவை. கன்றுக்கு இறங்கும் தாய்ப்பசுவாய் என்றுமே பக்தர்களுக்கு அருள்புரியும் இளகிய மனம் கொண்டவள் நெல்லையை ஆளும் காந்திமதியம்மன். நெல்லையப்பரின் மனம் கவர்ந்த இந்த தயாபரி வேண்டுவதை கொடுக்கும் உபகாரி. வாருங்கள் இந்த அன்னையின் அற்புதங்களை காண்போம்.